Alternativne sankcije - od kazne do reintegracije - međunarodni standardi i zakonodavni okvir u Crnoj Gori - Milaš, Tamara (Centar za građansko obrazovanje (CGO), 2019)
Kazneni sistem ima značajnu ulogu u prevenciji kriminaliteta, zaštiti prava osuđenih lica kroz humanizaciju postupanja prema njima, kao i zaštitu društva, a svoj puni smisao dobija kroz prizmu afirmacije i unaprijeđenja ljudskih prava. Politika jačanja alternativnih sankcija predstavlja iskorak u reformi pravosudnog sistema Crne Gore i u skladu je sa savremenim evropskim trendovima u oblasti kaznene politike i potrebom uspostavljanja zajedničkih principa o kaznenoj politici. Međutim, u pravcu adekvatne primjene reformskih izmjena neophodno je unaprjeđenje kapaciteta pravosudnih institucija, prvenstveno u domenu primjene i tumačenja prava koji se odnosi na alternativne sankcije i mjere. Alternative kratkotrajne kazne zatvora se ogledaju u povećanoj humanosti i ekonomičnosti izvršenja krivičnih sankcija, sa perspektivom pozitivnog uticaja na rehabilitaciju i resocijalizaciju osuđenih lica. To zahtijeva i razumijevanje svih zainteresovanih strana i javnosti, a kako bi efekti primjene bili svrsishodni. To je bila i motivacija timu Centra za građansko obrazovanje (CGO) da osmisli projekat "Alternativne sankcije - od kazne do reintegracije" čiji je jedan od proizvoda i ova brošura sa ključnim međunarodnim dokumentom koji reguliše ovo pitanje, kao i crnogorskim zakonom u istoj oblasti. Naša je želja da ovim doprinesemo primjeni alternativnih sankcija i mjera, ali i zaštiti ljudskih i manjinskih prava u Crnoj Gori kroz unaprijeđenje kvaliteta poštovanja temeljnih prava lica lišenih slobode u Crnoj Gori